Ակտիվություն (այլ կիրառումներ)

Ակտիվություն

 քիմիայում (α), լուծույթներում նյութերի հատկությունները բնորոշող մեծություն։ Իդեալական լուծույթների համար ստացված առնչություններն իրական լուծույթների, հատկապես ուժեղ էլեկտրոլիտների նկատմամբ կիրառելի դարձնելու նպատակով առաջարկվել է կոնցենտրացիան՝ C, փոխարինել ակտիվությունով՝ α=γC (Գ. Լյուիս, 1907)։

γ-ն ակտիվության գործակիցն է։ Իդեալական լուծույթների համար γ=1։ Իրական լուծույթներում α≠C, քանի որ այնտեղ մասնիկները փոխազդվում են (այստեղ կարևոր դեր ունի նրանց էլեկտրաստատիկ փոխազդեցությունը)։ Ակտիվությունը կախված է լուծույթի բնույթից, բաղադրությունից, ջերմաստիճանից և ճնշումից (հատկապես՝ գազերում)։ Ակտիվությունով որոշում են փորձով։

 Ֆիզիկայում, ռադիոակտիվ տրոհումների թիվը ժամանակի միավորում, չափվում է կյուրիով և ոեզերֆորդով։